唐廉

唐廉（），字介石，四川遵義府遵義縣人，清朝政治人物、學者。

 生平 
唐廉自幼聰穎，三、四歲時，母杜氏口授《論語》、《孝經》即能成誦（道光）《遵義府志》卷三十四：「自三四歲時，母杜口授論語孝經即成誦。」。康熙十一年（1672年）壬子科四川鄉試第二十二名舉人，正考官王士禛甚為器重（道光）《遵義府志》卷三十四：「康熙壬子舉鄉試，王士正為座主甚重之。」。康熙十二年（1673年）癸丑科會試不第，歸里於遵義縣城北龍山講學（道光）《遵義府志》卷三十四：「明年試春官不第，歸教于城北龍山有聲。」。吳三桂叛亂時，遣使以偽職相召，唐廉嚴辭拒絕，並稱：「賊耳，受國厚恩，不思報，又反行韲粉矣，如廉何！」遂杜門八年，堅守臣節（道光）《遵義府志》卷三十四：「吳三桂以雲南叛，遣以偽職召……廉不應，或有以利害脅者，叱曰：賊耳，受國厚恩，不思報又反行韲粉矣，如廉何！杜門八年，卒無害。」。

三藩之亂平定後，唐廉任永寧衛儒學教授（道光）《遵義府志》卷三十四：「辛酉雲南平，永寧衛教授。」。康熙二十八年（1689年）以截取起為湖廣酃縣知縣。當時值朝廷推行「量田平賦役」，前知縣藉機勒索，虛增田畝，唐廉到任後詳加覈實，恢復舊額，並刊刻自訂之《毛詩正韻》分發士子，導向學風。任職年餘，丁母憂回籍，縣民稱其為「唐菩薩」（道光）《遵義府志》卷三十四：「後截取知湖南酃縣，海內方量田平賦役，酃前宰力奉事圖遷，實陰索民財，不與則虛丈尺增額，民苦之，廉皆覈以陳乃仍舊，刻所訂毛詩正韻進士民一一給之，使咸知向學，年餘以母憂去，酃皆稱唐菩薩-{云}-。」。服闕後，康熙三十五年（1696年）起為山西陽曲縣知縣。陽曲縣為省會首邑，政務繁劇。唐廉到任後，首除民害，安定秩序。其政績包括：在四門設義學，資助貧寒子弟，並按月考核（道光）《遵義府志》卷三十四：「於四門設義學，教邑之貧子弟，以時資之，月一試以文之佳惡考其惰否。」；設立養濟院，收養棄嬰，按月供給衣食（道光）《遵義府志》卷三十四：「為養濟院居貧嫗其中，令民間生男女不能自活者與之養，稽其數月支以衣食，長成仍令其父母歸之，八十二都無棄幼。」；為瀕臨汾河的六十里河西田屢次上疏，終得免除遭水淹田地的賦稅（道光）《遵義府志》卷三十四：「河西田自古渡口距烈石近六十里，皆瀕汾水，歲泛溢懷且盡，居民無絲毫獲而稅不已，廉屢請疏陳得盡弗秋徵。」；革除田賦正額之外的「火耗」陋規，歲省民財二十餘萬兩（道光）《遵義府志》卷三十四：「自正賦外舊耗取三之一悉人已，廉曰：民代天子耕出租賦予天子，官代天子收租賦自有祿，若於民乎取則祿也何與？他人吮舐上官文繡其妻子奴僕者須此，吾不須也。盡除之，民間歲罷出二十餘萬兩。」。省城火災，百官督救，唐廉獨跪污泥中祝禱，願以身代民受災，火勢竟因反風而滅（道光）《遵義府志》卷三十四：「省城災，百官督救火，廉獨跪污泥中祝曰：某為首邑，政不善致天災，乞燼某身，全民巨萬財。有頃風愈烈，煙塞天地，百官走逃命……廉屹不動，忽反風火滅乃起。」。其為官儉樸，常衣布衣，不阿諛上官，杜絕請託，但對百姓訴訟則耐心聽取（道光）《陽曲縣志》卷十二：「性儉樸，衣布衣，不曲事上官……接紳士以禮，絕請託，骫法者按治不少貸。」。

唐廉事親至孝，曾兩度「割股」療親，在酃縣知縣任內因母思歸即請辭欲終養（道光）《遵義府志》卷三十四：「廉至孝，兩割股療親。母在酃頗思歸，即解官乞終養。」。前後為官七年，致仕歸里時，僅「敝車羸馬，行李蕭然」（道光）《陽曲縣志》卷十二：「解組時敝車羸馬行李蕭然而已。」。卒年七十九歲（道光）《遵義府志》卷三十四：「卒年七十九。」，墓在遵義縣城南門外紅花崗。道光十八年（1838年）入祀遵義縣鄉賢祠（道光）《遵義府志》卷二十二：「唐廉道光十八年奏准入祀。」。

 著述 
唐廉著有《龍山文稿》（道光）《遵義府志》卷三十四：「著有龍山文稿。」。其學術著作《毛詩正韻》曾刊刻行世，影響一方學風（民國）《貴州通志》：「廉官陽曲知縣，嘗校刻五經四子書單經本及所訂毛詩正韻，今郡人皆讀其書。」。另撰有〈魏公輔生祠碑〉等碑記文章（道光）《遵義府志》卷四十七：「其碑文係康熙五十二年癸巳九月唐廉撰。」。

 註釋 

L
Category:遵義人
Category:清朝永寧衛儒學教授
Category:清朝酃縣知縣
Category:清朝陽曲縣知縣